CELEX: 32004R1558
Language: sk
Date: 2004-08-30 00:00:00
Title: Nariadenie Komisie (ES) č. 1558/2004 z 30. augusta 2004, ktorým sa mení a dopĺňa príloha I nariadenia Rady (EHS) č. 2658/87 o colných sadzbách a štatistickej nomenklatúre a o Spoločnom colnom sadzobníku

2.9.2004   
            
            
               SK
            
            
               Úradný vestník Európskej únie
            
            
               L 283/7
            
         
      NARIADENIE KOMISIE (ES) č. 1558/2004
   z 30. augusta 2004,
   ktorým sa mení a dopĺňa príloha I nariadenia Rady (EHS) č. 2658/87 o colných sadzbách a štatistickej nomenklatúre a o Spoločnom colnom sadzobníku
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colných sadzbách a štatistickej nomenklatúre a o Spoločnom colnom sadzobníku (1), najmä na jeho článok 9 ods. 1 písm. a),
   keďže:
   
               (1)
            
            
               Na pokračovanie procesu zladenia s medzinárodnými normami, ktoré stanovila Medzinárodná rada pre olivový olej a Potravinový kódex, by sa mali vykonať úpravy do určitých medzných hodnôt v nariadení Komisie (EHS) č. 2568/91 z 11. júla 1991 o vlastnostiach olivového oleja a oleja s usadeninami olív a o príslušných spôsoboch analýzy (2) a v doplňujúcej poznámke 2 kapitoly 15 kombinovanej nomenklatúry, ktorá je súčasťou prílohy I nariadenia (EHS) č. 2658/87.
            
         
               (2)
            
            
               Nariadenie Rady (ES) č. 1513/2001 z 23. júla 2001, ktorým sa menia a dopĺňajú nariadenia č. 136/66/EHS a (ES) č. 1638/98 týkajúce sa predĺženia obdobia platnosti rozvrhu pomoci a stratégie kvality pre olivový olej (3) si nevyhnutne vyžaduje revíziu doplňujúcej poznámky 2 kapitoly 15 kombinovanej nomenklatúry, ktorá je stanovená v prílohe I nariadenia (EHS) č. 2658/87.
            
         
               (3)
            
            
               Nariadenie (EHS) č. 2658/87 by malo byť primerane zmenené a doplnené.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre Colný kódex,
            
         PRIJALA TOTO NARIADENIE:
   Článok 1
   Príloha I nariadenia (EHS) č. 2658/87 sa zmení a doplní, ako je ustanovené v prílohe.
   Článok 2
   Toto nariadenie nadobúda účinnosť deň po jeho uverejnení v Úradnom vestníku Európskej únie.
   
      Toto nariadenie je záväzné vo svojej celistvosti a priamo uplatniteľné vo všetkých členských štátoch.
      V Bruseli 30. augusta 2004
      
         
            Za Komisiu
         
         Frederik BOLKESTEIN
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 2344/2003 (Ú. v. EÚ L 346, 31.12.2003, s. 38).
   
      (2)  Ú. v. ES L 248, 5.9.1991, s. 1. Nariadenie naposledy zmenené a doplnené nariadením (ES) č. 1989/2003 (Ú. v. EÚ L 295, 13.11.2003, s. 57).
   
      (3)  Ú. v. ES L 201, 26.7.2001, s. 4.
   
      PRÍLOHA
      V kapitole 15 prílohy I nariadenia (EHS) č. 2658/87 sa doplňujúca poznámka 2 mení a dopĺňa takto:
      Doplňujúca poznámka 2 (B) (I) sa mení a dopĺňa takto:
      Písmeno g) sa mení a dopĺňa takto:
      
                  —
               
               
                  položka 2 sa nahrádza takto:
                  
                              „2.
                           
                           
                              obsah v prchavých halogenovaných rozpúšťadlách nepresahuje súhrnne 0,20 mg/kg a nepresahuje 0,10 mg/kg u každého rozpúšťadla;“.